ช่างโชคดีเสียจริง ๆ ที่มีร้านอาหารสไตล์โมเดิร์นยูโรเปี่ยน ที่เน้นใช้วัตถุดิบสไตล์เมดิเตอเรเนี่ยนเอาใจคนรักสุขภาพอย่าง Twist Eat & Drink เปิดขึ้นใจกลางแหล่งแฮงเอาท์ที่ไม่เคยหลับไหลย่านทองหล่อ หากให้เปรียบเปรยก็คงไม่ต่างจากพบโอเอซิสกลางทะเลทรายไม่มีผิด

	ซึ่งคนรักสุขภาพจะทราบกันดีอยู่แล้วว่าอาหารสไตล์เมดิเตอร์เรเนี่ยน ขึ้นชื่อเรื่องการเลือกพิถีพิถันใช้วัตถุดิบจากธรรมชาติในการประกอบอาหาร จึงไม่ว่าจะเป็นปลาทะเล แหล่งโปรตีนไขมันต่ำที่อุดมไปด้วยโอเมก้า 3 พืชผักผลไม้ ธัญพืช และสมุนไพรต่าง ๆ อย่างโรสแมรี่ ออริกาโน่ หรือแม้กระทั่งการเลือกใช้น้ำมันมะกอก ที่มีกรดไขมันชั้นดี มีประโยชน์ต่อสุขภาพ

	ซึ่งทางร้าน Twist Eat & Drink ได้นำเอาจุดดีดังกล่าวมาผสมผสานเข้ากับกรรมวิธีแบบ Homemade เพื่อสามารถควบคุมรสชาติอาหาร ความสะอาด และความปลอดภัยได้ด้วยตัวเอง ซึ่งสามารถมั่นใจได้มากกว่าการซื้อวัตถุดิบแบบสำเร็จรูปที่ไม่สามารถควบคุมปัจจัยบางส่วนได้
	นอกจากนี้ทางร้านยังออกแบบการตกแต่งของร้านเป็นสไตล์เมดิเตอร์เรเนียน ให้เข้ากับคอนเซ็ปของอาหาร คือ เลือกใช้เฟอร์นิเจอร์ไม้ และปูนเปือยสีครีม ให้ความรู้สึกอบอุ่น ดูเป็นธรรมชาติ เข้าคู่กับหมอนอิงสีฟ้าครามราวกับสีน้ำทะเละเมดิเตอร์เรเนียน โคมไฟทรงกลมสีส่องสว่างด้วยแสงไฟสีเหลืองอุ่นราวกับพระอาทิตย์ และทอนความแข็งกระด้างของสถาปัตยกรรมด้วยต้นไม้ เกิดเป็นความรู้สึกโปล่งโล่งสบาย 

	ถึงแม้ว่าร้านจะตั้งอยู่ใจกลางเมือง แต่ทางร้านก็ยังมีความเป็นส่วนตัวสูง เพราะตัวร้านตั้งอยู่บริเวณชั้น 3 อาคาร Seen Space ภายในซอยทองหล่อ 13 ทำให้ปราศจากปัญหาเรื่องการจราจรบนท้องถนนมารบกวนบรรยากาศ และทัศนียภาพ 

	หลังจากบรรยายรายละเอียดร้านมาพักใหญ่ ถึงเวลาของเมนูอาหารกัน

	Deep Sea Citrus (495 บาท)
	สลัดจากทะเลน้ำลึก ที่เน้นการใช้เทคนิกกริลล์ซีฟู้ดด้วยกรรมวิธี และอุณหภูมิที่เหมาะสม ทำให้ดึงรสชาติธรรมชาติของวัตถุดิบออกมามากที่สุด และทำให้เนื้อซีฟู้ดไม่แห้ง ผสมผสานกับเลือกใช้ผลไม้ตามฤดูกาลที่มีรสเปรี้ยว ทั้งยังทาด้วยน้ำซอสจากการกริลล์ซีฟู้ด มาทาลงบนผัก และผลไม้ เกิดเป็นกลิ่นอายซีฟู้ดติดอยู่ทุกส่วนของจาน เกิดความรู้สึกแตกต่างจากสลัดทั่วไปอย่างสิ้นเชิง เรียกได้ว่า Simple but Delicious

	Poarch & Toast (295 บาท)
	อาหารมื้อบรันซ ที่ทางร้านออกแบบให้เหมาะไลฟ์สไตล์คนเมืองสมัยใหม่ ที่ใช้เวลาให้การอัพเดทข่าวสารจากสมาร์ทโฟนก่อนการกิน จึงเลือกใช้เป็น ขนมปังโทสต์ย่างกรอบด้านนอก ทาด้วย Deviled egg หรือไข่แดงปรุงรส ช่วยรักษาความนุ่มของตัวขนมปังด้านใน วางทับด้วยแฮมย่างชั้นดี ทั้งยังให้ไข่ลวกถึงสองฟอง ซึ่งให้พลังงานเพียงพอตลอดทั้งวัน ให้อารมณ์อเมริกันสไตล์มาก ๆ ทั้งยังเป็นมิตรต่อสุขภาพ

	Molassas-Glazed Pork Chop (450 บาท)
	เริ่มต้นการทำให้เนื้อหมูหนุ่มลงด้วยวิธีธรรมชาติ ด้วยการหมักด้วยน้ำเกลือนาน 24 ชั่วโมง ก่อนจะทาด้วยกากน้ำตาลโฮมเมดสูตรเฉพาะของทางร้าน ผสมรวมกับเครื่องเทศต่าง ๆ ทำให้กลิ่นสัมผัสหอมลอยขึ้นจมูก ก่อนจะเพิ่มความนุ่มด้วยการย่างด้วย Herb butter จนซึมเข้าเนื้อหมู และตามด้วยการย่างบนเครื่อง Salamanders เพื่อให้โดยความร้อนเพียงทางเดียว และอาศัยการพลิกชิ้นเนื้อไปเรื่อย ๆ จนเนื้อหมูด้านนอกสุก ส่วนด้านในออกสีชมพูสวย จับคู่กับซอสมัสตาร์ด และมันดบได้อย่างลงตัว เสิร์ฟคู่กับสลัดร็อคเก็ตปริมาณไม่มากจากเกินไป ช่วยตัดความเลี่ยนมัน แนะนำให้กินทุกส่วนพร้อมกัน จะอร่อยยิ่งขึ้น

	Grilled Red mullet on a Mediterranean ragout (380 บาท)
	ทางร้านเลือกใช้ปลาทับทิมแดงสด จึงทำให้เนื้อปลามีรสชาติหวานเป็นเอกลักษณ์ ย่างแบบกรอบบ้าง มีไหม้บ้าง ให้อารมณ์เหมือนทำกินเองกับครอบครัว เสิร์ฟคู่กับ Paperronata มะเขือเทศ พริกระฆังแดง มะกอก และใบกระเพรา ทำให้ได้กลิ่นอายชายทะเลเมดิเตอร์เรเนียนอบอวลไปทั่วโต๊ะ ซึ่งบ่งบอกความเป็นตัวตนของร้าน Twist Eat & Drink ได้มากที่สุด

	Snow Pear Crumble (285 บาท)
	เมนูของหวานที่มีลูกเล่นระหว่างความร้อนจากแพร์คลัมเบิ้ล สัมผัสกรุ๊บกรอบ และความเย็นจากไอศกรีม รสชาติไม่หวานโดด ทั้งยังเสน่ห์จากกลิ่นหอมละมุนของ Salt Caramel Sauce ที่โดนความร้อนจากแพร์คลัมเบิ้ล แนะนำให้กินสลับกันระหว่างร้อนและเย็นจะช่วยให้มีรสสัมผัสดียิ่งขึ้น

	House Blend Red Tea Float (165 บาท)
	ความพิเศษของเมนูนี้ คือ การนำชาไทยรสเข้มข้นมาทำเป็นก้อนน้ำแข็ง วางหน้าด้วยไอศกรีมวานิลลาโฮมเมด รสชาติหอม นุ่ม ไม่หวานมาก เสิร์ฟคู่กับชาไทยอุ่นแยกใส่แก้วทรงสูง เพื่อให้ลูกค้าใช้ราดบนไอศกรีม และก้อนชาไทยแข็ง ซึ่งเพิ่มความนุ่มนวลให้กับชาไทยยิ่งขึ้น

	แม้ว่าความอร่อยจะเย้ายวนนำพาเรากินเมนูเหล่านี้จนเกลี้ยงจาน แต่กลับไม่รู้สึกหนักท้อง หรืออึดอัดเลยแม้แต่นิดเดียว สมแล้วที่เป็นอาหารที่เน้นรสชาติ ทั้งยังห่วงใยสุขภาพ อิ่มเอิ่มทั้งสัมผัสภายในและภายนอกเช่นนี้ จึงไม่ควรพลาดการมาเยือนร้าน Twist Eat & Drink ด้วยประการทั้งปวง